**Ministru kabineta noteikumu projekta “Grozījumi Ministru kabineta 2017. gada 4. jūlija noteikumos Nr.401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekta “Grozījumi Ministru kabineta 2017. gada 4. jūlija noteikumos Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību”” (turpmāk – MK noteikumu projekts) izstrādes mērķis ir papildināt MK 2017. gada 4. jūlija noteikumu Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību” (turpmāk – MK noteikumi Nr. 401) redakciju, ieviešot pilnvarotā e-pakalpojuma pieteikšanas funkciju jeb “E-asistenta” funkciju klientu apkalpošanā, piesakot valsts un pašvaldības vienotajā klientu apkalpošanas centrā (turpmāk – VPVKAC) pakalpojumu. Ieviešot pilnvaroto e-pakalpojumu, tiks uzlabota pakalpojumu pieejamību fiziskām personām, kurām nav personas elektroniskās identifikācijas līdzekļi, jo VPVKAC darbiniekam tiks dotas tiesības pieteikt pakalpojumu klienta vārdā uz klienta sniegtā pilnvarojuma pamata. Grozījumi stājas spēkā 2019. gada 1. martā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts izstrādāts pamatojoties uz Valsts nodokļu politikas pamatnostādņu 2018.-2021. gadam (apstiprinātas ar MK 2017. gada 24. maija rīkojumu Nr. 245) 3.2. uzdevuma 3.2.12. apakšpunktu, kas nosaka Vides aizsardzības un reģionālās attīstības ministrijai (turpmāk – ministrija) pienākumu izvērtēt e-asistenta funkcijas ieviešanu klientu apkalpošanā, mazinot administratīvo slogu iestādēm, saņemot VPVKAC tīklā pieteikto pakalpojumu iesniegumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd, saskaņā ar MK noteikumiem Nr. 401, VPVKAC nodrošina iespēju klientiem vienuviet saņemt dažādu valsts pārvaldes pakalpojumu turētāju pakalpojumus (turpmāk - pakalpojumi) klātienē vai ar VPVKAC darbinieka atbalstu pieteikt pakalpojumus valsts pārvaldes pakalpojumu portāla tīmekļa vietnē www.latvija.lv (turpmāk - pakalpojumu portāls), ja klientam ir pieejami elektroniskās identifikācijas līdzekļi.Pamatojoties uz Eiropas Savienības 2017. gada 23. marta dokumentā “Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas sadarbspējas satvars - Īstenošanas stratēģija”” (turpmāk – Eiropas sadarbspējas satvars) noteikto, ir paredzēts ieviest pilnvaroto e-pakalpojumu, kura definīcija iekļauta MK noteikumu projekta 1.1. apakšpunktā (papildinot MK noteikumus Nr. 401 ar 2.6. apakšpunktu), tādā veidā paplašinot personu loku, kuriem būs pieejami e-pakalpojumi. Eiropas sadarbspējas satvara pielikuma 2.7. apakšpunktā “6. pamatprincips. Uzsvars uz lietotāju” norādīts, ka publisko pakalpojumu izstrāde un attīstīšana būtu jāveic, ņemot vērā lietotāju vajadzības un prasības, nodrošinot:* pakalpojuma daudzkanālu sniegšanas pieeju, proti, alternatīvu pakalpojuma saņemšanas kanālu (fizisku un digitālu) pieejamību;
* lietotāju ērtībām jāveido vienots kontaktpunkts, lai apslēptu iekšējo administratīvo sarežģītību un atvieglotu piekļuvi publiskajiem pakalpojumiem;
* Eiropas publisko pakalpojumu sniegšanu, izmantojot vairākus kanālus, lai lietotāji varētu izvēlēties to kanālu, kurš vislabāk atbilst viņu vajadzībām.

Eiropas sadarbspējas satvara pielikuma 2.8. apakšpunktā “7. pamatprincips. Iekļautība un piekļūstamība” ieteikts nodrošināt to, lai visi Eiropas publiskie pakalpojumi būtu pieejami visiem iedzīvotājiem, tostarp cilvēkiem ar invaliditāti, veciem cilvēkiem un citām nelabvēlīgā situācijā esošu iedzīvotāju grupām. Attiecībā uz digitālajiem publiskajiem pakalpojumiem publiskās pārvaldes iestādēm jāievēro e-piekļūstamības specifikācijas, kuras plaši atzīst gan Eiropas, gan starptautiskā līmenī. Papildus Eiropas sadarbspējas satvara ieteikumiem, Valsts pārvaldes iekārtas likuma 98. panta pirmā daļa nosaka, ka valsts pārvaldes pakalpojumus pēc iespējas sniedz viena klientu apkalpošanas centra ietvaros klātienē vai elektroniski arī tad, ja to sniegšanā ir iesaistītas vairākas iestādes vai citi tiesību subjekti. Lai uzlabotu sabiedrībai sniegto valsts pārvaldes pakalpojumu kvalitāti un pieejamību, 2015. gadā ministrija, sadarbībā ar pašvaldībām un atsevišķām valsts tiešās pārvaldes iestādēm, izveidoja VPVKAC tīklu, kas līdz 2016. gada 31. decembrim ietvēra 56 novada nozīmes VPVKAC un 3 reģionālās nozīmes VPVKAC, 2017. gada nogalē VPVKAC tīklā bija ietverti jau 78 VPVKAC – 6 reģionālās nozīmes un 72 novada nozīmes attīstības centros, 2018. gadā VPVKAC tīklam pievienojās vēl 3 reģionālās nozīmes un 4 novadu nozīmes VPVKAC.Ievērojot Valsts pārvaldes iekārtas likuma 98. panta prasības un Eiropas sadarbspējas satvara ieteikumus, lai nodrošinātu valsts pārvaldes pakalpojumu pieejamību lielākam klientu skaitam, ministrija ir izstrādājusi jaunu e-pakalpojumu pieprasīšanas kanālu “pilnvarotais e-pakalpojums” ko izmantos VPVKAC darbinieks, fiziskas personas vārdā piesakot e-pakalpojumus uz pilnvarojuma pamata (tikai tām fiziskām personām, kurām nav pieejami elektroniskās identifikācijas līdzekļi).  “Pilnvarotā e-pakalpojuma” funkcionalitāti paredzēts izmanot valsts pārvaldes e-pakalpojumu pieteikšanai, kuru sniegšana pakalpojuma pieprasīšanas gaitā nav saistīta ar maksājumu veikšanu vai pāreju no pakalpojumu portāla uz pakalpojuma turētāja tīmekļvietni.Saskaņā ar MK 2015. gada 10. janvāra rīkojumu Nr.14 “Grozījumi Koncepcijā par publisko pakalpojumu sistēmas pilnveidi” (turpmāk – Koncepcija) plānots kopskaitā izveidot VPVKAC tīklu 89 novadu nozīmes, 21 reģionālās nozīmes un 9 nacionālās nozīmes attīstības centros. MK noteikumu projekts ir sagatavots ar mērķi pilnveidot VPVKAC darbības tiesisko regulējumu, lai uzlabotu pakalpojumu pieejamību VPVKAC klientiem, kam nav pieejami elektroniskās identifikācijas līdzekļi. Vienlaicīgi “pilnvarotā e-pakalpojuma” funkcionalitāte mazinās administratīvo slogu iestādēm, jo tiks paplašināts klientu loks, kas varēs izmantot iespēju pieteikt pakalpojumu elektroniski.MK noteikumu projekts paredz papildināt MK noteikumu Nr. 401 IV nodaļu ar 22.1 punktu, nosakot kārtību, kādā VPVKAC sniedz pakalpojumus, kas iekļauti minimālajā pakalpojumu grozā, cilvēku grupai, kurai nav pieejami elektroniskās identifikācijas līdzekļi, lai varētu pieteikt pakalpojumus elektroniski pakalpojumu portālā.VPVKAC darbinieki, kopš 2015. gada lieto pakalpojumu vadības sistēmu *pakalpojumucentri.lv* (turpmāk – pakalpojumu vadības sistēma), tajā reģistrējot pakalpojumu pieteikumus un konsultācijas. Ieviešot ”pilnvarotā e-pakalpojuma” funkcionalitāti, tiks salāgotas Valsts reģionālās attīstības aģentūras (turpmāk – VRAA), *pakalpojumucentri.lv* un Valsts sociālās apdrošināšanas aģentūras (turpmāk – VSAA) informācijas sistēmas. Pakalpojumu vadības sistēmas uzturētājs ir Ventspils pilsētas pašvaldības iestāde “Ventspils Digitālais centrs” (turpmāk – VDC). Turpmāk plānots ”pilnvarotā e-pakalpojuma” funkcionalitāti pilnveidot kā vienotu centralizētu risinājumu, piedāvājot to izmantot arī citiem pakalpojumu turētājiem, lai uzlabotu pakalpojumu pārvaldību. “Pilnvarotā e-pakalpojuma” tehnoloģiskā risinājuma ietvaros VDC pakalpojumu vadības sistēmā konfigurēja tos e-pakalpojumus, kurus varēs inicializēt ar pakalpojumu portāla vietni, norādot pakalpojuma pieprasītāja (klienta) un VPVKAC datus, pēc kā pakalpojuma portāla e-pakalpojums inicializē Valsts informācijas sistēmu savienotāja informācijas sistēmā integrācijas servisus, ar kuru palīdzību tiek izpildīti pakalpojuma turētāja informācijas servisu sistēmas servisi, kuri reģistrē datus sociālās apdrošināšanas informācijas sistēmā (turpmāk – SAIS).Pakalpojuma turētāja speciālists saņem informāciju par pakalpojuma apstrādes nepieciešamību, veic pakalpojuma apstrādi un sagatavo lēmumu.SAIS sistēma izsauc VPVKAC HTTPS pieprasījumu un nosūta uz VPVKAC informāciju par pakalpojuma izpildes statusu/lēmumu.VRAA pakalpojumu portāla e-pakalpojumā veica izmaiņas inicializācijā, parametru parsingā, URL atšifrēšanas mehānismā, iekļāva papildus informācijas bloku par pakalpojuma izpildītāju un konteksta personas maiņu. “Pilnvarotā e-pakalpojuma” funkcionālais risinājums nav sasaistīts ar pakalpojumu portāla maksājumu moduli, kas nozīmē to, ka “pilnvarotā e-pakalpojuma” funkcionālais risinājums neparedz tiešsaistes maksājumu veikšanu par pakalpojumiem pakalpojumu portālā.“Pilnvarotā e-pakalpojuma” izstrāde ilga sešus mēnešus.Klienta personas datu apstrādes tiesiskuma nodrošināšanai, izmantojot “pilnvarotā e-pakalpojuma” funkcionalitāti, MK noteikumu projektā paredzēta klienta informēšana par personas datu apstrādi “pilnvarotā e-pakalpojuma” funkcionalitātes izmantošanas ietvaros un rakstveida pilnvarojuma saņemšana - pieteikt e-pakalpojumu klienta vārdā pakalpojumu portālā. Pilnvarojumā iekļauts apliecinājumu par pilnvarojumā ievadītās informācijas pareizību. Lai varētu sniegt MK noteikumu projekta 1.2. un 1.3. apakšpunktā noteikto pakalpojumu, paredzēts veikt “pilnvarotā e-pakalpojuma” integrāciju pakalpojumu vadības sistēmā. Lai nodrošinātu “pilnvarotā e-pakalpojuma” darbību, VPVKAC darbinieki pakalpojumu portālā identificēsies, izmantojot kvalificētu elektroniskās identifikācijas līdzekli, kas, saskaņā ar Fizisko personu elektroniskās identifikācijas likumā noteikto, ir universāli (bez papildus vienošanās) garantēts viennozīmīgs personas identifikācijas līdzeklis, kas pielīdzināms personas apliecinoša dokumenta uzrādīšanai klātienē. MK noteikumu projekta 1.2. un 1.3. apakšpunktā (kas paredz MK noteikumus Nr. 401 papildināt ar 17.3. un 20.13. apakšpunktu) noteikto funkciju izpildei MK noteikumus Nr. 401 paredzēts papildināt ar jaunu 22.1 punktu, kas nosaka precīzas VPVKAC darbinieku veicamās darbības un pienākumus, pielietojot “pilnvarotā e-pakalpojuma” funkcionalitāti.Nosakot VPVKAC darbinieku pienākumus “pilnvarotā e-pakalpojuma” sniegšanā, MK noteikumu Nr. 401 22.1. apakšpunktā (MK noteikumu projekta 1.5. apakšpunkts) noteikts, ka VPVKAC ir jānodrošina klienta pilnvaras uzglabāšana. Uzglabāšana ir noteikta ar mērķi nodrošināt informācijas pieejamību pēc pakalpojuma sniegšanas pēcpārbaudes veikšanai vai pierādījumu nodrošināšanai.Lai nodrošinātu VPVKAC darbību, tiek slēgti sadarbības līgumi. Sadarbības līgums starp ministriju, iestādi vai pakalpojuma turētāju un pašvaldību, kas izveido novada, reģionālās vai nacionālās nozīmes VPVKAC, nosaka kārību, kādā pakalpojumu turētājs, ministrija un pašvaldība sadarbojas, lai ar VPVKAC starpniecību nodrošinātu pakalpojumu turētāja klientu apkalpošanu, sniedzot minimālajā pakalpojumu grozā noteiktos pakalpojumus. Sadarbības līgums nosaka pašvaldības, iestādes vai pakalpojumu turētāja un ministrijas pienākumus pakalpojumu sniegšanā un VPVKAC darba organizācijā. “Pilnvarotais e-pakalpojums” ir izstrādāts kā viens no pakalpojuma sniegšanas kanāliem, šī kanāla izmantošana VPVKAC tīklā ir bezmaksas. Valsts iestādēm, kuras piekritīs pakalpojumu sniegšanu nodrošināt, izmantojot “pilnvarotā e-pakalpojuma” funkcionalitāti, nav jāslēdz līgums ar pašvaldībām par “pilnvarotā e-pakalpojuma” sniegšanu VPVKAC, jo “pilnvarotā e-pakalpojuma” funkcionalitātes ieviešana nemaina VPVKAC minimālo pakalpojumu grozu.VPVKAC tīkla darbības efektivitātes analīze, t.sk. pilotprojekta par pilnvarotā e-pakalpojuma jeb “E-asistenta” ieviešanu izvērtējuma rezultāti tiks iekļauti ikgadējā MK informatīvajā ziņojumā, kas tiek iesniegts, izpildot Koncepcijas 5. punktu “Vides aizsardzības un reģionālās attīstības ministrijai katru gadu līdz 1. jūnijam (līdz 2020. gadam) iesniegt informatīvo ziņojumu par koncepcijas īstenošanas gaitu”.Pamatojoties uz Nodarbinātības valsts aģentūras (turpmāk – NVA) 2018. gada 5. oktobra vēstuli Nr. 1.1-2.1.2/1904 “Par Nodarbinātības valsts aģentūras minimālo pakalpojumu grozu Valsts un pašvaldību vienotajos klientu apkalpošanas centros”, kurā NVA informē, ka ir pārtraukta e-pakalpojuma “Informatīvā dienas e-versija” sniegšana, MK noteikumu Nr. 401 1. pielikumā, tiks svītrots 2.3. apakšpunktā minētais pakalpojums “Informatīvā dienas e-versija”. Minētā pakalpojuma svītrošana ir apstiprināta MK noteikumu Nr. 401 noteiktajā kārtībā 2018. gada 15. novembrī Uzraudzības komitejas sēdē.Pilsonības un migrācijas lietu pārvalde (turpmāk – PMLP) 2018. gada 15. novembrī informēja Uzraudzības komiteju par veicamajām izmaiņām MK noteikumu Nr. 401 1. pielikumā, par to, ka pielikumā tiks aizstāts 3.13. apakšpunktā minētais pakalpojums “Šengenas vīzas pieteikšana” ar pakalpojumu “Ziņas par personas rīcībspēju” un 3.14. apakšpunktā minētais pakalpojums “Latvijas pilsonības iegūšanas ceļvedis – konsultants” ar pakalpojumu “Personas kodu atbilstība vienai personai”. MK noteikumu Nr. 401 1. pielikumu papildināt ar apakšpunktu 3.15. “Aktuālais un iepriekšējais personas kods”. Pakalpojumu svītrošana un iekļaušana MK noteikumu Nr. 401 1. pielikumā ir apstiprināta MK noteikumu Nr. 401 noteiktajā kārtībā Uzraudzības komitejas sēdē. Papildus informācija no PMLP par VPVKAC minimālajā pakalpojumu grozā ietvertajiem pakalpojumiem tika sniegta 2018. gada 23. novembra PMLP vēstulē Nr. 24/1-42/3557e.07.01.2019. VSAA elektroniski informēja Uzraudzības komiteju par izmaiņām likuma “Par valsts pensijām” 37. pantā un veicamajām izmaiņām MK noteikumu Nr.401 1. pielikuma 6.19. apakšpunktā, aizstājot vārdus “Vienreizējs pabalsts mirušā pensionāra laulātajam (pensionāram)” ar vārdiem “Pabalsts mirušā pensijas saņēmēja laulātajam”.Lai mazinātu administratīvo slogu, pašvaldības, ministrijas un VDC darbiniekiem jaunā redakcijā tiek izteikts MK noteikumu Nr. 401 22. punkts un MK noteikumu Nr. 401 2. pielikums, paredzot iespēju, ka vienam pašvaldības un vienam valsts iestādes darbiniekam ir tiesības piešķirt un noņemt pakalpojumu vadības sistēmas *pakalpojumucentri.lv* lietotāja tiesības. Pašvaldības vai valsts iestādes darbiniekam, kurš veiks lietotāja tiesību piešķiršanu un noņemšanu tiek piešķirta administratora loma, aizpildot un nosūtot VDC MK noteikumu Nr. 401 2. pielikumu, un tiek noteikta atbildība uzraudzīt lietotāja tiesību piešķiršanu un savlaicīgu lietotāja tiesību noņemšanu, piemēram, gadījumos, kad darbinieks izbeidz darba tiesiskās attiecības ar pašvaldību vai valsts iestādi.  |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu projekta izstrādei ar ministrijas 2017. gada 13. septembra rīkojumu Nr. 1-2/141 “Par darba grupas izveidi” tika izveidota starpinstitūciju darba grupa, kurā piedalījās ministrijas, Tieslietu ministrijas, Datu valsts inspekcijas un Valsts ieņēmumu dienesta pārstāvji. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķa grupas, kuras tiesiskais regulējums ietekmē vai varētu ietekmēt | MK noteikumu projekts ietekmēs pašvaldības, valsts tiešās pārvaldes iestādes, fiziskas personas, kurām nav pieejami elektroniskās identifikācijas līdzekļi, lai varētu pieteikt pakalpojumus elektroniski pakalpojumu portālā.  |
| 2. | Tiesiskā regulējuma ietekme uz tautsaimniecību un administratīvo slogu | Pakalpojumu vai to posmu nodošana VPVKAC un to digitalizēšana, nodrošinās administratīvā sloga mazināšanu valsts tiešās pārvaldes iestādēs un uzlabos pakalpojumu pieejamību iedzīvotājiem. Palielināsies elektronisko pakalpojumu izmantošana. Uzlabosies sabiedrības informētība par VPVKAC tīkla darbību, pakalpojumu sniegšanas apjomu un tā izmaiņu ieviešanas kārtību VPVKAC. |
| 3. | Administratīvo izmaksu monetārs novērtējums | Papildus izmaksas pakalpojumu turētājam nav paredzamas. Pakalpojumu turētājam, nododot klientu apkalpošanas funkciju klientu apkalpošanas centriem, ir iespēja ietaupīt valsts budžeta finansējumu. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas tīmekļa vietnē [www.varam.gov.lv](http://www.varam.gov.lv) sadaļā “Normatīvo aktu projekti” 2018. gada 31. augustā tika publicēts paziņojums par sabiedrības līdzdalības iespējām, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Projekts kopā ar sākotnējās ietekmes novērtējuma ziņojumu (anotāciju) 2018. gada 31. augustā ievietots ministrijas tīmekļa vietnē www.varam.gov.lv sadaļā “Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā veidā, aicinot sniegt priekšlikumus par projektu līdz 2018. gada 14. septembrim. |
| 3. | Sabiedrības līdzdalības rezultāti | Ievērojot MK 2009. gada 25. augusta noteikumos Nr. 970 “Sabiedrības līdzdalības kārtība attīstības plānošanas procesā” noteikto kārtību, sabiedrības pārstāvji viedokļus par projektu varēja izteikt līdz 2018. gada 14. septembrim, tomēr neviens viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, pašvaldības, kurās izveidoti VPVKAC, VSAA, VRAA, VDC. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Vides aizsardzības un reģionālās attīstības ministrs J. Pūce

Eizāns, 67026534

sergejs.eizans@varam.gov.lv